### Beslutninger

Fremsendes til Teknisk Udvalg til behandling i henhold til beslutning i byrådets møde den 22. november 2023.

###

Færdiggørelse af veje og etablering af arealer i den rekreative kile.

### Resume

Udviklingsplanen for Godsbanearealerne blev vedtaget i august 2017, og der er de seneste år blevet udviklet og bygget på Godsbanearealerne. Der søges nu anlægsbevilling til færdiggørelse af veje ved de bebyggede arealer på [adresse] samt etablering af arealer i den rekreative kile.

Anlægsarbejderne omfatter færdiggørelse af de kommunale arealer på [adresse]. Denne anlægsbevilling omfatter endvidere belægnings- og beplantningsarbejder ved veje og i den grønne kile, der giver adgang til [adresse] (se bilag 1). Udvikling af den sydlige del af Godsbanearealerne kommer senere, og der udarbejdes en separat anlægsindstilling for projektering og byggemodning af disse etaper.

Teknik og Miljø ønsker at igangsætte arbejder på Godsbanearealerne nu, da flere af byggerierne er så langt, at der er behov for færdiggørelse af vejene omkring dem.

Arbejderne består af belægning, belysning og beplantningsarbejder og beløber sig samlet (inklusive projektering) til 22,7 mio. kr.

### Beslutningspunkter

Det indstilles:

At 1) Byrådet godkender igangsætning af projektering og udførelse af de i indstillingen og bilag 1 nævnte anlægsarbejder.

At 2) Byrådet giver en projekterings- og anlægsbevilling på i alt 22,7 mio. kr. til udførelse af de nævnte anlægsarbejder. Det tilhørende rådighedsbeløb finansieres af den afsatte reserve ”Økonomimodellen for [adresse]”.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-11-2023

Gunhild Vestergaard: 3

Fremsendes til [adresse] med bemærkning, at Magistraten i mødet den 13. november 2023 anbefaler, at byrådet tiltræder Magistratsafdelingen for Teknik og Miljøs indstilling af 26. oktober 2023.